# Felhasználói útmutató

# Személyi számítógép VAIO Pro 11/13SVP1121/SVP1321

Nyomtatás

## A helyreállítással kapcsolatos megjegyzések

Mielőtt helyreállítaná VAIO számítógépét, gondosan olvassa el az alábbi megjegyzéseket.

### A helyreállítással kapcsolatos fontos megjegyzések

- A VAIO számítógép helyreállítása a beépített tárolóeszközön lévő összes adatot törli, és minden beállítást visszaállít az eredeti, gyári értékekre. Fontos adatairól feltétlenül készítsen biztonsági másolatot.

  Ha szeretné megtartani a fő beállításokat és személyes adatait, frissítse a számítógépet. Bővebben lásd a A VAIO számítógép frissítése fejezetet.

- Válasszon le minden külső eszközt (perifériát) VAIO számítógépéről, kivéve a tápkábelt, a tápegységet és a helyreállításhoz szükséges eszközöket.

- A helyreállítási folyamat közben tápkábellel vagy váltóáramú tápegységgel kell biztosítani a VAIO számítógép tápellátását.

- A helyreállítási folyamatot a befejeződése előtt nem szabad leállítani.

- Ha elfelejtette a jelszót, és nem tudja elindítani a helyreállítási folyamatot, forduljon egy hivatalos Sony szervizhez vagy ügyfélszolgálathoz a jelszó alaphelyzetbe állítása érdekében. A jelszó alaphelyzetbe állítása díjköteles szolgáltatás.

### Alkalmazásokkal kapcsolatos megjegyzések

- A VAIO számítógép helyreállítása során csak a gyárilag telepített alkalmazások helyreállítására van lehetőség. Az Ön által telepített alkalmazás(ok), illetve a vásárlás óta létrehozott adatok helyreállítására nincs mód. Továbbá nem lehetséges csupán a Windows rendszert visszaállítani.

- Bizonyos gyárilag telepített alkalmazásokban olyan beállítás is van, amely engedélyezi az alkalmazások számára önmaguk telepítését vagy törlését. Ilyen beállítások használata esetén azonban előfordulhat, hogy a VAIO számítógép nem fog helyesen működni.

- Partíciók átméretezésére szolgáló alkalmazás(ok) telepítése esetén előfordulhat, hogy lehetetlenné válik a helyreállítás, illetve a helyreállítási adathordozó létrehozása. Ennek elkerülése érdekében a helyreállítási adathordozókat érdemes rögtön a VAIO számítógép beüzemelése (első használatba vétele) után létrehozni. Bővebben lásd a Helyreállítási adathordozók létrehozása fejezetet.

Ugrás a lap tetejére

### Kapcsolódó témák

- A helyreállítás áttekintése
- Helyreállítási adathordozók létrehozása
- Helyreállítás a helyreállítási területről
- Helyreállítás helyreállítási adathordozóról

Ugrás a lap tetejére